《羅密歐與朱麗葉》係由俄羅斯大作曲家浦羅哥菲夫作曲嘅一齣芭蕾舞劇，首次喺1938年公演於捷克布爾諾。呢齣芭蕾舞劇初頭並唔算受歡迎，但幾年後由各編舞師幫手改編，最後令齣劇大受歡迎，仲有美國、丹麥同德國等地嘅芭蕾舞團將齣劇重複表演同改編，成為咗廿世紀芭蕾舞上嘅一齣重要劇目，係浦羅哥菲夫嘅芭蕾舞作曲事業上最重大嘅成功。